*Obec Zamarovce v súlade s ustanovením § 6 ods. 1 zákona č. 369/1990 Zb. o obecnom zriadení v znení neskorších predpisov a podľa zák. č.582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov* ***v y d á v a*** *pre územie obce Zamarovce toto*

**VŠEOBECNE ZÁVÄZNÉ NARIADENIE**

**Obce ZAMAROVCE**

**č. 3/2021**

***o poplatku za komunálne odpady a drobné stavebné odpady***

Návrh všeobecne záväzného nariadenia bol na pripomienkovanie v zmysle § 6 ods. 3 a 4 zákona č. 369/1990 Zb. o obecnom zriadení v znení neskorších predpisov

|  |  |
| --- | --- |
| Vyvesený na úradnej tabuli dňa: | **02.11.2021** |
| Zverejnený na webovom sídle obce a na elektronickej úradnej tabuli obce dňa : | **02.11.2021** |
| Dátum začiatku lehoty na pripomienkové konanie: | **03.11.2021** |
| Dátum ukončenia lehoty pripomienkového konania: | **15.11.2021** |
| Pripomienky zasielať  - písomne na adresu: Obec Zamarovce, ul. Zamarovská 1/97, 911 05 Zamarovce  - elektronicky na adresu: zamarovce@obeczamarovce.sk | |
| Vyhodnotenie pripomienok k návrhu VZN uskutočnené dňa: | **16.11.2021** |

***Schválené*** *všeobecne záväzné nariadenie*

|  |  |
| --- | --- |
| Na rokovaní OZ dňa: \_\_\_\_\_\_\_\_ schválené uznesením č. |  |
| Vyhlásené vyvesením na úradnej tabuli obce dňa: |  |
| VZN nadobúda účinnosť dňom: |  |

Obec Zamarovce v súlade s ustanovením § 6 ods.1 zákona č. 369/1990 Zb. o obecnom zriadení v znení neskorších predpisov a zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov

**V Y D Á V A**

**VŠEOBECNE ZÁVÄZNÉ NARIADENIE OBCE ZAMAROVCE č. 3/2021 O POPLATKU ZA KOMUNÁLNE ODPADY A DROBNÉ STAVEBNÉ ODPADY**

**Článok 1**

**Poplatok**

1. Poplatok v zmysle §77 ods. 2 zákona o miestnych daniach a miestnom poplatku za komunálne odpady a drobné stavebné odpady /ďalej len „zákon“/ platí poplatník, ktorým je :
   1. fyzická osoba, ktorá má v obci trvalý pobyt alebo prechodný pobyt alebo ktorá je na území obce oprávnená užívať alebo užíva byt, nebytový priestor, pozemnú stavbu alebo jej časť, alebo objekt, ktorý nie je stavbou alebo záhradu, vinicu, ovocný sad, trvalý trávnatý porast na iný účel ako na podnikanie, pozemok v zastavanom území obce okrem lesného pozemku a pozemku, ktorý je evidovaný v katastri nehnuteľností ako vodná plocha /ďalej „nehnuteľnosť“/,
   2. právnická osoba, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako na podnikanie,
   3. podnikateľ, ktorý je oprávnený užívať alebo užíva nehnuteľnosť nachádzajúcu sa na území obce na účel podnikania.
2. Správca dane ustanovuje v zmysle § 79 ods. 1 zákona pre všetkých poplatníkov uvedených v ods. 1 tohto článku na území obce poplatok množstvovým zberom, t.j. poplatok ako súčin frekvencie odvozov, sadzby a objemu zbernej nádoby, ktorú poplatník užíva v súlade so zavedeným systémom zberu komunálnych odpadov a drobných stavebných odpadov / ďalej len „KO a DSO“/.
3. Obec do poplatku zahŕňa náklady:
4. na činnosti nakladania so zmesovým komunálnym odpadom
5. na činnosti nakladania s biologicky rozložiteľným komunálnym odpadom
6. spôsobené nedôsledným triedením oddelene zbieraných zložiek komunálneho odpadu, na ktoré sa nevzťahuje rozšírená zodpovednosť výrobcov
7. presahujúce výšku obvyklých nákladov podľa § 59 ods.8 Zákona o odpadoch
8. na činnosti nakladania s drobným stavebným odpadom

**Článok 2**

**Sadzba poplatku**

1. Správca dane ustanovuje sadzbu poplatku :
2. množstvový zber v zmysle § 78 ods.1 písm. a/ a § 78 ods. 4 zákona

**- právnickej osobe**, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako na podnikanie

- **podnikateľovi**, ktorý je oprávnený užívať alebo užíva nehnuteľnosť nachádzajúcu sa na území obce na účel podnikania

**Sadzba poplatku pre komunálny odpad**

|  |  |  |  |
| --- | --- | --- | --- |
| **Objem zbernej nádoby v litroch** | **Frekvencia vývozu** | **Sadzba poplatku**  **v €/l** | **Ročný poplatok**  **KO v €** |
| 120 | 1 x 14 dní | 0,027255 | 85,0356 |
| 240 | 1 x 14 dní | 0,024080 | 150,2592 |
| 1 100 | 1 x mesiac | 0,026141 | 345,0612 |
| 1 100 | 1 x 14 dní | 0,022468 | 642,5848 |
| 1 100 | 1 x týždenne | 0,018075 | 1033,8900 |

1. množstvový zber v zmysle § 78 ods.1 písm. a/ a § 78 ods. 4 zákona

* **fyzickej osobe**, ktorá má v obci trvalý pobyt alebo prechodný pobyt alebo ktorá je na území obce oprávnená užívať alebo užíva nehnuteľnosť a bude využívať nádobu na komunálny odpad s bionádobou:

**Sadzba poplatku pre komunálny odpad s bionádobou**

|  |  |  |  |  |  |
| --- | --- | --- | --- | --- | --- |
| **Objem zbernej nádoby v litroch** | **Frekvencia vývozu** | **Sadzba poplatku**  **v €/l** | **Bionádoba**  **Objem/počet vývozov** | **Sadzba poplatku v €/liter BIO** | **Ročný poplatok**  **spolu v €** |
| 120 | 1 x mesačne | 0,031084 | 120l/36 vývozov | 0,022223 | 140,7643 |
| 120 | 1 x 14 dní | 0,027255 | 120l/36 vývozov | 0,022223 | 181,0390 |
| 240 | 1 x 14 dní | 0,024080 | 120l/36 vývozov | 0,022223 | 246,2626 |
| 1 100 | 1 x mesiac | 0,026141 | 120l/36 vývozov | 0,022223 | 441,0646 |
| 1 100 | 1 x 14 dní | 0,022468 | 120l/36 vývozov | 0,022223 | 738,5882 |

1. množstvový zber v zmysle § 78 ods.1 písm. a/ a § 78 ods. 4 zákona

* **fyzickej osobe**, ktorá má v obci trvalý pobyt alebo prechodný pobyt alebo ktorá je na území obce oprávnená užívať alebo užíva nehnuteľnosť a bude využívať nádobu na komunálny odpad a vlastný kompostovací zásobník:

**Sadzba poplatku pre komunálny odpad bez bionádoby s vlastným kompostovacím zásobníkom\***

|  |  |  |  |
| --- | --- | --- | --- |
| **Objem zbernej nádoby v litroch** | **Frekvencia vývozu** | **Sadzba poplatku**  **v €/l** | **Ročný poplatok**  **KO v €** |
| 120 | 1 x mesačne | 0,031084 | 44,7609 |
| 120 | 1 x 14 dní | 0,027255 | 85,0356 |
| 240 | 1 x 14 dní | 0,024080 | 150,2592 |
| 1 100 | 1 x mesiac | 0,026141 | 345,0612 |
| 1 100 | 1 x 14 dní | 0,022468 | 642,5848 |

\*Občan je povinný doložiť správcovi dane podpísané čestné prehlásenie, že domácnosť má vlastný kompostovací zásobník dostatočnej kapacity, kde bude kompostovať všetok vzniknutý biologicky rozložiteľný odpad z domácnosti a to vrátane biologicky rozložiteľného kuchynského odpadu. Vzor čestného prehlásenia tvorí neoddeliteľnú súčasť tohto VZN v prílohe č. 1.

1. sadzba pre bionádobu

|  |  |  |
| --- | --- | --- |
| **Objem BIO nádoby/počet vývozov** | **Sadzba poplatku v**  **€/liter** | **Poplatok v**  **€/rok** |
| 120 l /36 | 0,022223 | 96,00 |

Systém zberu bioodpadu na adrese nahlásený k 1.1. bežného obdobia je pre nasledujúci celý kalendárny rok záväzný. Žiadosti o zmenu systému zberu bioodpadu na adrese podané poplatníkom počas kalendárneho roka budú účinné k 1.1. nasledujúceho zdaňovacieho obdobia.

1. sadzba pre DSO je určená vo výške: **0,078 eura za kilogram** drobných stavebných odpadov bez obsahu škodlivín.
2. Stanovený minimálny objem nádoby na komunálny odpad a interval vývozu k počtu pôvodcov odpadov v domácnosti je uvedený v platnom VZN o nakladaní s KO a DSO na území obce a je nasledovný:
3. ak domácnosť využíva pre triedený zber biologicky rozložiteľných odpadov vzniknutých v jej domácnosti **vlastný kompostovací zásobník** sa stanovuje:

**Druh nádoby na KO Periodicita vývozu Stanovený počet poplatníkov**

120 l 1 x mesačne 1 – 3

120 l 1 x za 14 dní 4 – 5

240 l 1 x za 14 dní 6 - 9

120 l 1 x za 14 dní za každých ďalších 1-4 poplatníkov

1. ak domácnosť využíva pre triedený zber biologicky rozložiteľných odpadov vzniknutých v jej domácnosti **bionádobu** sa stanovuje:

**Druh nádoby na KO Periodicita vývozu Stanovený počet poplatníkov**

120 l 1 x mesačne 1 – 5

120 l 1 x za 14 dní 6 – 8

240 l 1 x za 14 dní 9 - 12

120 l 1 x za 14 dní za každých ďalších 1-4 poplatníkov

Pre PO a FOP sa stanovuje minimálny objem komunálnej nádoby úmerný objemu vyprodukovaných odpadov v prevádzke, resp. v závislosti od počtu zamestnancov v súlade s vyššie uvedeným odsekom.

1. Výpočet poplatku za KO a DSO za zdaňovacie obdobie sa zaokrúhľuje na eurocenty nadol.

**Článok 3**

**Oznamovacia povinnosť a vyrúbenie poplatku**

1. Poplatník je povinný prihlásiť sa k poplatku za KO a DSO a oznámiť obci všetky zmeny v priebehu zdaňovacieho obdobia, a to najneskôr do 30 dní odo dňa zmeny či vzniku poplatkovej povinnosti. Uvedené oznámi obci tlačivom Oznamovacia návratka k poplatku za KO a DSO, ktoré tvorí neoddeliteľnú súčasť tohto VZN v prílohe č. 2 a 3.
2. Správca dane každoročne vyrúbi poplatok poplatníkovi uvedenému v čl. 1 ods. 1 na celé zdaňovacie obdobie. Zdaňovacím obdobím je kalendárny rok.
3. Poplatok množstvovým zberom sa nevyrubuje rozhodnutím, ale určením poplatku za KO a DSO.

|  |  |
| --- | --- |
|  |  |

**Článok 4**

**Množstvový zber**

1. Poplatníci - fyzické osoby uvedení v §77 ods.2 písm. a/ zákona , ktorí budú využívať množstvový zber sú povinní najneskôr k 31.01. bežného zdaňovacieho obdobia so stavom k 1.1. bežného zdaňovacieho obdobia a v priebehu zdaňovacieho obdobia ku dňu vzniku poplatkovej povinnosti preukázať správcovi dane v zmysle § 79 ods.1 zákona, že využívajú množstvový zber a poplatok platia spôsobom ustanoveným správcom dane . Ak poplatník už využíva množstvový zber z poplatku za KO a DSO a nastala u neho v priebehu zdaňovacieho obdobia akákoľvek zmena, tlačivo Oznamovacia návratka k poplatku za KO a DSO je povinný podať do 30 dní odo zmeny, najneskôr do 31.01. bežného zdaňovacieho obdobia so stavom k 1.1. bežného zdaňovacieho obdobia. V prípade úmrtia zástupcu poplatníkov množstvový zber sa ruší k 31.12. bežného zdaňovacieho obdobia.
2. Poplatníci - podnikatelia a právnické osoby uvedení v § 77 zákona ods. 2 písm. b/, c/ sú povinní najneskôr k 1.1. bežného zdaňovacieho obdobia a v priebehu zdaňovacieho obdobia ku dňu vzniku poplatkovej povinnosti preukázať správcovi dane v zmysle § 79 ods.1 zákona, že využívajú množstvový zber a poplatok platia spôsobom ustanoveným správcom dane. V prípade, keď poplatník podáva tlačivo Oznamovacia návratka k poplatku za KO a DSO za všetkých nájomníkov, je povinný predložiť k tlačivu zoznam nájomníkov, vlastníkov predmetnej nehnuteľnosti s ich písomným prehlásením, že s výberom predmetného poplatku prostredníctvom správcu predmetnej nehnuteľnosti súhlasia.
3. Poplatníci preukazujú správcovi dane, že využívajú množstvový zber a poplatok platia spôsobom ustanoveným správcom dane nasledovne: poplatníci - fyzické osoby, právnické osoby, podnikatelia v zmysle § 77 ods.2 písm. a/, b/, c/ zákona predložia správcovi dane vyplnené tlačivo Oznamovacia návratka k poplatku za KO a DSO v zmysle prílohy č.2 a č.3 tohto VZN .
4. V prípade, že poplatníci nepreukážu správcovi dane do 31.01. bežného zdaňovacieho obdobia ustanovený spôsob využívania množstvového zberu , správca dane vyrubí poplatkovú povinnosť na základe obcou určeného objemu nádoby a frekvencie vývozu v zmysle tohto VZN.
5. Poplatníci využívajúci množstvový zber z poplatku za KO a DSO si v zmysle tohto VZN nemôžu uplatniť zníženie alebo odpustenie poplatku za KO a DSO okrem prípadu uvedeného v článku 7.
6. Správca dane ustanovuje v zmysle § 77 ods. 5 písm.a/ zákona , že ak je nehnuteľnosť v spoluvlastníctve viacerých spoluvlastníkov vyberá a za vybraný poplatok ručí zástupca alebo správca určený spoluvlastníkmi , ak s výberom poplatku zástupca alebo správca súhlasí.
7. Zmenu a ukončenie využívania množstvového zberu sú poplatníci uvedení v § 77 ods. 2 zákona povinní realizovať ku dňu zmeny a ukončeniu vývozu zberných nádob prostredníctvom tlačiva Oznamovacia návratka k poplatku za KO a DSO. Pri ukončení využívania množstvového zberu je poplatník povinný predložiť doklad preukazujúci zánik oprávnenia užívať nehnuteľnosť. V priebehu zdaňovacieho obdobia sa môže uskutočniť na jednej adrese umiestnenia zbernej nádoby len jedna zmena vývozu.

**Článok 5**

**Platenie poplatku**

Správca dane určuje v zmysle § 81 zákona platenie poplatku za KO a DSO v 2 splátkach. Splátky poplatku sú splatné v lehotách určených správcom dane v predmetnom určení, ktorým sa vyrubuje poplatok za KO a DSO.

**Článok 6**

**Vrátenie poplatku**

Správca dane v zmysle § 82 ods.1 zákona vráti poplatok alebo pomernú časť poplatníkovi , ktorému zanikla povinnosť platiť poplatok v priebehu zdaňovacieho obdobia, ak požiada o vrátenie preplatku. V zmysle § 55 ods.6, 7 zákona 563/2009 Z.z. v znení neskorších predpisov, preplatok nemožno vrátiť, ak obec eviduje pohľadávky na daniach či iné pohľadávky voči obci.

**Článok 7**

**Odpustenie a zníženie poplatku**

1. Správca dane ustanovuje v zmysle § 83 ods. 2 zákona, že **zníži poplatok v bežnom zdaňovacom období o 37 % pre fyzickú osobu staršiu ako 62 rokov osamelo žijúcu v rodinnom dome.**
2. Správca dane ustanovuje v zmysle § 82 a 83 zákona, že zníži a individuálne odpustí poplatok na základe žiadosti poplatníka v zmysle tohto VZN novým určením poplatku len v prípade , ak si poplatník plní riadne poplatkovú povinnosť, nemá evidované nedoplatky z poplatku za KO a DSO a dostatočne preukáže opodstatnenosť svojej žiadosti.
3. Čestné vyhlásenie nie je považované za doklad preukazujúci nárok na uplatnenie odpustenia či zníženia poplatku.

**Článok 8**

**Záverečné ustanovenia**

1. Na tomto všeobecne záväznom nariadení sa uznieslo Obecné zastupiteľstvo v Zamarovciach dňa

XX.ZZ.2021, uznesením č. XX/2021 .

2. Dňom účinnosti tohto VZN sa zrušuje VZN obce Zamarovce č.4/2020 zo dňa 30.11.2020.

3. Zmeny a doplnky tohto VZN schvaľuje Obecné zastupiteľstvo v Zamarovciach.

V Zamarovciach dňa XX.ZZ.2021.

........................................................

starosta obce Zamarovce

Mgr. Peter Minárik

***Príloha č. 1***

Obec Zamarovce, Zamarovská 1/97, 911 05 Zamarovce, IČO 00687251, DIČ 2021332302

**Čestné prehlásenie**

o kompostovaní biologicky rozložiteľného odpadu zo záhrad a biologicky rozložiteľného kuchynského odpadu pomocou vlastného kompostovacieho zásobníka.

**Dolupodpísaný/á** ......................................................................................................................... ,

**Rodné číslo:** .......................................... ,

**Trvale bytom** ................................................................................................................................ ,

**Adresa umiestnenia kompostovacieho zásobníka**..........................................................................,

Kompostovací zásobník v objeme ............... litrov, pozemok pre údržbu zelene vo výmere ............. m²

Týmto **čestne prehlasujem a beriem na vedomie** za všetkých členov domácnosti uvedených v návratke, ktorých som zástupcom, že:

**»** na adrese umiestnenia kompostovacieho zásobníka riadne kompostujeme všetok biologicky rozložiteľný odpad z našej domácnosti pomocou vlastného kompostovacieho zásobníka.

**»** som si vedomý skutočnosti, že správca dane a poplatkov má v zmysle zákona oprávnenie vykonávať miestne zisťovanie za účelom preverenia a zistenia skutočností potrebných na svoje účely.

**»** je zakázané vyhadzovať bioodpady a biologicky rozložiteľný kuchynský odpad do nádoby na komunálny odpad, nakoľko v zmysle zákona o odpadoch je zakázané skládkovanie bioodpadov. Som si vedomý/á skutočnosti, že porušenie zákona o odpadoch zakladá skutkovú podstatu priestupku v zmysle §115 ods. 1 písm. b) zákona o odpadoch, pričom výška pokuty pre fyzickú osobu je stanovená do výšky 1.500€.

**»** v prípade, že sa preukáže, že občan nepostupuje v zmysle tohto prehlásenia, bude povinný si objednať likvidáciu bioodpadu a biologicky rozložiteľného kuchynského odpadu prostredníctvom bio nádoby.

**»** toto čestné prehlásenie má platnosť na dobu neurčitú. V prípade zmeny údajov vzniká povinnosť ho aktualizovať do 30 dní.

**Som si vedomý/á následkov plynúcich z nepravdivých údajov uvedených v čestnom prehlásení.**

Dátum: Podpis:

**Spracovanie osobných údajov žiadateľa:**

Obec Zamarovce spracúva vyššie uvedené osobné údaje v súlade s Nariadením Európskeho parlamentu a Rady č.2016/679  o ochrane fyzických osôb pri spracúvaní osobných údajov a o voľnom pohybe takýchto údajov, **na základe zákonného právneho základu, ktorým je zákon č. 582/2004 Z.z. o miestnych daniach a miestnom poplatku za komunálne odpady.** Údaje budú uchovávané po dobu stanovenú zákonom o archívoch a registratúrach a po uplynutí príslušných lehôt budú zlikvidované. Dotknutá osoba môže od prevádzkovateľa požadovať prístup k jej osobným údajom, má právo na ich opravu, právo namietať proti spracúvaniu, ak spracúvanie osobných údajov je nezákonné na základe rozhodnutia úradu na ochranu osobných údajov alebo iného orgánu príslušného na rozhodnutie o nezákonnom spracúvaní ako aj právo podať sťažnosť dozornému orgánu. Predmetné práva si dotknutá osoba môže uplatniť  písomne doručením žiadosti na adresu: Obec Zamarovce, Zamarovská 1/97, 911 05, osobne na OcÚ  alebo elektronicky na e-mail  [zamarovce@obeczamarovce.sk](mailto:zamarovce@obeczamarovce.sk) zodpovedná osoba za ochranu osobných údajov: [zamarovce@obeczamarovce.sk](mailto:zamarovce@obeczamarovce.sk) tel.: +421 32 6523582.

***Príloha č. 2***

Obec Zamarovce, Zamarovská 1/97, 911 05 Zamarovce, IČO 00687251, DIČ 2021332302

**Oznamovacianávratka**

**k poplatku za komunálne odpady a drobné stavebné odpady**

**pre fyzické osoby – občanov**

Priezvisko, meno, titul:

Rodné číslo:

Adresa trvalého pobytu:

Korešpondenčná adresa:

Telefón: email:

V súčasnosti využívané - počet nádob a čísla nádob:

Oznámenie o:

|  |  |  |
| --- | --- | --- |
| Vývoze\* | Zmene\* | Ukončení\* |

\* nehodiace sa preškrtnite

Vami zvolená alternatíva v zmysle uvedených možností:

VARIANT 1 Komunálny odpad s bio nádobou.

VARIANT 2 Komunálny odpad bez nádoby na bio odpad s vlastným kompostovacím zásobníkom.

|  |  |  |  |  |
| --- | --- | --- | --- | --- |
| adresa umiestnenia nádoby | počet poplatníkov  v domácnosti\*\* | Objem nádoby KO  x frekvencia vývozu | VARIANT 1  BIO nádoba  (32 vývozov) | VARIANT 2  kompostovací zásobník s čestným prehlásením |
|  |  | 120 l – 1x mesačne\*  120 l – 1 x 14 dní\*  240 l – 1x 14 dní\*  1100 – 1x mesačne\* | ÁNO/NIE\* | ÁNO/NIE\* |

\* nehodiace sa preškrtnite (podľa tabuľky uvedenej v článku 2, ods. 1, písm.c))

\*\* (podľa tabuľky uvedenej v článku 2, ods. 2, písm. a) alebo b))

Do množstvového zberu v domácnosti sú zahrnuté tieto osoby (rodinní príslušníci, napr. deti, spolužijúce osoby):

Priezvisko, meno a rodné číslo:

1. 4.

2. 5.

3. 6.

Dátum: Podpis:

**Spracovanie osobných údajov žiadateľa:**

Obec Zamarovce spracúva vyššie uvedené osobné údaje v súlade s Nariadením Európskeho parlamentu a Rady č.2016/679  o ochrane fyzických osôb pri spracúvaní osobných údajov a o voľnom pohybe takýchto údajov, **na základe zákonného právneho základu, ktorým je zákon č. 582/2004 Z.z. o miestnych daniach a miestnom poplatku za komunálne odpady.** Údaje budú uchovávané po dobu stanovenú zákonom o archívoch a registratúrach a po uplynutí príslušných lehôt budú zlikvidované. Dotknutá osoba môže od prevádzkovateľa požadovať prístup k jej osobným údajom, má právo na ich opravu, právo namietať proti spracúvaniu, ak spracúvanie osobných údajov je nezákonné na základe rozhodnutia úradu na ochranu osobných údajov alebo iného orgánu príslušného na rozhodnutie o nezákonnom spracúvaní ako aj právo podať sťažnosť dozornému orgánu. Predmetné práva si dotknutá osoba môže uplatniť  písomne doručením žiadosti na adresu: Obec Zamarovce, Zamarovská 1/97, 911 05, osobne na OcÚ  alebo elektronicky na e-mail  [zamarovce@obeczamarovce.sk](mailto:zamarovce@obeczamarovce.sk) zodpovedná osoba za ochranu osobných údajov: [zamarovce@obeczamarovce.sk](mailto:zamarovce@obeczamarovce.sk) tel.: +421 32 6523582.

***Príloha č. 3***

Obec Zamarovce, Zamarovská 1/97, 911 05 Zamarovce, IČO 00687251, DIČ 2021332302

**Oznamovacianávratka**

**k poplatku za komunálne odpady a drobné stavebné odpady**

**pre fyzické osoby – podnikateľov a právnické osoby**

Názov firmy:

IČO:

Sídlo:

Korešpondenčná adresa:

Mobil: email:

V súčasnosti využívané - počet nádob a čísla nádob:

Oznámenie o:

|  |  |  |
| --- | --- | --- |
| **Vývoze\*** | **Zmene\*** | **Ukončení\*** |

\* nehodiace sa preškrtnite

|  |  |  |
| --- | --- | --- |
| Adresa umiestnenia nádoby | počet zamestnancov  v prevádzke | Počet nádob, objem nádoby KO,  x frekvencia vývozu |
|  |  |  |
|  |  |  |
|  |  |  |
|  |  |  |

Dátum: Podpis:

**Spracovanie osobných údajov žiadateľa:**

Obec Zamarovce spracúva vyššie uvedené osobné údaje v súlade s Nariadením Európskeho parlamentu a Rady č.2016/679  o ochrane fyzických osôb pri spracúvaní osobných údajov a o voľnom pohybe takýchto údajov, **na základe zákonného právneho základu, ktorým je zákon č. 582/2004 Z.z. o miestnych daniach a miestnom poplatku za komunálne odpady.** Údaje budú uchovávané po dobu stanovenú zákonom o archívoch a registratúrach a po uplynutí príslušných lehôt budú zlikvidované. Dotknutá osoba môže od prevádzkovateľa požadovať prístup k jej osobným údajom, má právo na ich opravu, právo namietať proti spracúvaniu, ak spracúvanie osobných údajov je nezákonné na základe rozhodnutia úradu na ochranu osobných údajov alebo iného orgánu príslušného na rozhodnutie o nezákonnom spracúvaní ako aj právo podať sťažnosť dozornému orgánu. Predmetné práva si dotknutá osoba môže uplatniť  písomne doručením žiadosti na adresu: Obec Zamarovce, Zamarovská 1/97, 911 05, osobne na OcÚ  alebo elektronicky na e-mail  [zamarovce@obeczamarovce.sk](mailto:zamarovce@obeczamarovce.sk) zodpovedná osoba za ochranu osobných údajov: [zamarovce@obeczamarovce.sk](mailto:zamarovce@obeczamarovce.sk) tel.: +421 32 6523582.